Guia de selecció de molí final-Notícies-VSmile Co., Ltd.\nTemps: 2020-11-25 Comentari:53\nUN CONSELL RÀPID PER A PROPIETARIS DE MÀQUINES DENTALS\nCOMUNICACIÓ DE LES EINES DE FRESAT ADEQUADES AMB ELS MATERIALS CORRECTES\nSempre escollint les millors eines per obtenir els millors resultats\nDesprés de seleccionar el material per al vostre mEn aquest treball, solen sorgir diverses preguntes: quines eines hauria d’utilitzar per a zircònia, cera, PMMA o materials més resistents com resines compostes i silicats de liti? Quantes unitats puc fresar abans que calgui substituir aquestes eines? Totes les eines es creen iguals i funcionaran amb el meu molí actual? ens centrem específicament en la sèrie de fresat Vsmile.\nFreses de revestiment de carbur (sense revestiment / PMMA)\nFunciona força bé amb PMMA, cera i altres materials tous.\nNaturalment, quan es decideix per una eina de fresat, la tendència és inclinar-se cap a una opció més assequible, com ara una punta de carbur. Les eines de carbur funcionen bastant bé amb PMMA, cera i altres materials tous, tot i que proporcionen una gran longevitat. No obstant això, netejar les eines de carbur de manera regular és imprescindible per garantir un rendiment òptim. Com que els materials de cera i PMMA fresats poden adherir-se a les flautes en refredar-se, és important eliminar els materials restants de la punta de la freseta després de cada treball. Per descomptat, si esteu treballant amb un material com el zirconi mitjançant una eina de carbur, tingueu en compte que és probable que escurci la vida útil de l'eina.\nBurs de recobriment de diamants (DC)\nProdueix pròtesis d'alta qualitat amb línies de marge excel·lents i també amplia la longevitat de l'eina.\nDIAMOND ÉS EL MILLOR AMIC DEL TÈCNIC DE LABORATORI\nPer tant, si una punta de carbur no és la millor opció per fresar zirconi, quin tipus d’eina és adequada per al treball? Recomanem una eina de diamant. L’ús d’una eina de diamant no només ajudarà a produir corones, ponts i incrustacions d’alta qualitat amb línies de marge excel·lents, sinó que també ampliarà la longevitat de l’eina.\nBurs de carboni semblants al diamant (DLC)\nValor altíssim amb preu competitiu\nUn amic meu utilitza freses de fresat per recobriment de diamants per a tot, i em demana una raó per deixar de fer servir recentment. Vaig dir que l'única qüestió és el preu, ja que les freses de material híbrid poden adaptar-se perfectament a les vostres necessitats de fresat de zirconi amb un cost bastant baix. per fresar materials tous? és un tros de pastís.\nResines compostes, ceràmica híbrida\nVsmile ofereix un conjunt d’eines híbrides (Emax / metall)això és perfecte per a la tasca.\nLes eines de fresat Vsmile disponibles per a la compra a la botiga en línia d’Aliexpress proporcionaran la qualitat i la longevitat artesanal que busqueu, independentment del material que s’utilitzi. Podeu esperar uns resultats excel·lents i una productivitat fins a deu vegades més gran de cada conjunt.\nPREV: Directrius per al laboratori dental per triar la forma correcta de zirconi\nPRÒXIM : Promoció Vsmile per fresadora\nVsmile CADCAM PMMA en blanc\nVsmile HappyZir UT per a Anterior


Es faran demostracions de com eren les condicions de vida en aquest paratge fa 7.200 anys.\nACN / Banyoles - El Parc Neolític de la border="0" un museu a l'aire lliure al jaciment lacustre de Banyoles, serà inaugurat el dia 3 d'abril amb una jornada de portes obertes i unes demostracions de com eren les condicions de vida en aquest paratge fa 7.200 anys. L'Ajuntament de Banyoles ha invertit quasi 78.000 euros en el condicionament de l'espai, on s'han reproduït a escala natural dues cabanes i un graner de l'època i s'hi han instal·lat diversos plafons explicatius perquè el visitant comprengui l'organització humana del neolític antic a partir de les valuoses eines que s'han descobert al jaciment des que hi van començar les excavacions, el 1990. Fins ara, el parc només rebia visites escolars, durant les quals s'oferien tallers de cistelleria i de fabricació d'eines de sílex. Aquest servei es mantindrà quan la Draga obri a tota mena de visitants, només els diumenges i els dies festius, i el programa didàctic serà gestionat per l'empresa Arqueolític. El Parc Neolític de la Draga obrirà al públic amb les càmeres de vigilància que s'hi van instal·lar després que uns desconeguts van cremar dues vegades, l'any passat, una de les cabanes neolítiques.\nPublicada al "El Punt Diari" el dia 25 de febrer de 2004


Els convergents de Calella voten per la creació d’un nou partit | Ràdio Calella Televisió\nEl 77% de la militància de Convergència de Calella aposta per a la creació d’un nou partit, igual que un 80% dels simpatitzants que van votar al «Superdissabte» a la nostra ciutat. En total van ser 111 persones de Calella i Sant Pol els que van votar al local de Convergència de Calella al carrer Sant Antoni. Els resultats coincideixen amb els que s’han produït al conjunt del país.\nEl president de Convergència de Calella, Pere Puig, ha qualificat d’excepcional la militància. En total van votar 63 militants i 48 simpatitzants, una xifra que el satisfà. “Estem satisfets. La militància que va votar està per sobre del 55%, i els simpatitzants van respondre com no esperàvem que fos, i això ens demostra que el projecte de Convergència està viu i hi ha molta gent que hi creu“.\nPere Puig ha destacat també que els militants van fer molta difusió del «Superdissabte» i van anar a buscar i acompanyar als votants fins a les urnes. “La militància va tenir un comportament molt proactiu i van comunicar i assabentar a coneguts i gent que realment sabien que són simpatitzants nostres a que vinguessin a votar, els van portar, els van activar, i això és d’agraïr a la nostra gent”.\nPere Puig ha comentat que el percentatge de votants a la circumscripció de Calella-Sant Pol va ser molt superior a la circumscripció de Pineda-Palafolls, Santa Susanna-Malgrat, on hi podien votar mes de 50.000 persones.\nEl president de Convergència ha concretat que el procés de creació d’un nou partit estarà enllestit al juliol, i que es mantindran els actius bons de Convergència i en canvi es descartarà tot el que no ha estat bo i ha perjudicat la formació política. Serà després de les Eleccions estatals del 26 de juny. Precisament el «Superdissabte» va avalar la candidatura de Francesc Homs al Congrés, i el Consell Nacional i la direcció de Convergència va nomenar Miquel Calçada com a cap de llista al Senat.\nSegüent L’alcaldessa Candini participarà al Fòrum Mundial de Ciutats Turístiques, a la Xina\nAnterior C’s retreu a l’AMPA de La Minerva que declinés la seva proposta per reforçar la biblioteca


plaestanydigital.cat | Banyoles Televisió - Porqueres posarà en marxa el 2021 una taxa de gestió de residus variable per premiar qui més recicla\nPorqueres posarà en marxa el 2021 una taxa de gestió de residus variable per premiar qui més recicla\nL’Ajuntament de Porqueres va aprovar, aquest dimarts, les ordenances fiscals per al 2021 amb un canvi important pel que fa a la taxa que regula el servei de gestió de residus municipals. Porqueres posarà en marxa un nou model de taxa variable per la qual cada habitatge pagarà en funció de l’aportació anual que faci al servei.\nPer a calcular quina quota tributària correspon a cada llar, s’han establert dos trams que es sumaran. El primer es determina en base al nombre d’aportacions anuals de fracció orgànica. Si se superen les 78 aportacions anuals es pagaran 80 euros, si se n’han fet entre 13 i 78 es pagaran 90 euros i, en canvi, si no s’ha arribat a les 13 aportacions s’hauran d’abonar 150 euros. Aquí s’hi haurà de sumar el segon tram que es calcula en base al nombre d’aportacions d’envasos lleugers. En aquest apartat, qui hagi fet 20 aportacions o més haurà de pagar 50 euros i qui no arribi a aquesta xifra li pertocarà abonar 80 euros.\nA part dels trams, els habitatges buits o on hi visqui una persona sola i ho acreditin a l’Ajuntament pagaran la taxa més baixa, és a dir 130 €. També hi entraran els habitatges que tinguin un compostador i que el consistori ho pugui comprovar. D’aquesta manera es premia aquells que més participen i es penalitza aquells que no ho fan o ho fan molt poc, entenent que no estan utilitzant correctament el servei.\nAquest canvi es produeix en un moment en què hi ha d’haver un nou contracte pel servei de recollida de residus que suposarà un increment de costos de més d’un 15%. El consistori explica que no veia just aplicar una pujada generalitzada de la atxa i que ha apostat per un model més just. Aquest és només el primer pas d’una ordenança amb marge de millora ja que en el futur s’hi podrien incloure més variables o més trams.\nLes noves ordenances, que es van aprovar únicament amb els vots a favor del set regidors de l’equip de govern i que van tenir els dos vots en contra de la oposició, també preveuen una bonificació del 20% de la quota de l’IBI per aquells habitatges que tinguin instal·lacions d’autoconsum amb energia fotovoltàica. A més,l’Impost de Construccions i Obres augmenta el tipus de gravamen.


Rinoplàstia Barcelona| Cirugía de la nariz\n» Inici » Serveis » Unitat de Cirurgia Plàstica » Cirurgia Plàstica Facial » Rinoplàstia\nAquest tipus de cirurgia, que s’utilitza també per corregir defectes de naixement o provocats per un accident, també subsanar problemes de respiració nasal.\nQui és un bon candidat per sotmetre’s a la intervenció de la rinoplastia?\nMalgrat ser una de les operacions més comuns, es limita la seva pràctica en adolescents, ja que aquests no han finalitzat encara la seva etapa de creixement.\nDurant la primera visita, el seu cirurgià estudiarà la forma del nas que desitja obtenir el pacient, tenint en compte els seus trets actuals. A més a més, l’assessorarà sobre els múltiples factors que intervenen a l’operació i dels resultats que se’n poden esperar (tàbic nasal i cartílag, forma de la cara, gruix de la pell, edat i expectatives).\nEs tracte de separar la pell del nas de la closca de l’os i dels cartílags per després donar-li la forma desitjada. Finalment es torna acoplar sobre de la closca nasal. Una vegada completada la intervenció, es col·loca un guix per ajudar als nas a mantenir la forma.\nDuració, Anestesia i Hospitalització de la rinoplastia\nLa rinoplàstia o cirurgia del nas, que actualment ofereix resultats totalment naturals, es practica tant amb anestèsia local com general i sol durar entre una i dues hores (en casos complexes està, pot allargar-se una mica més). En alguns casos és ambulatòria i en altres casos es requereix l'hospitalització a IM CLINIC durant una nit, segon el cas.\nA més de embellir el rostre, la rinoplàstia també ajuda a rejovenir-lo dons el nas segueix creixent al llarg de la nostra vida, pel que un nas petit i proporcionat dulcificarà les faccions.\nLes cicatrius de la rinoplàstia son imperceptibles, tant si aquestes es realitzen en l’interior com en l’exterior del nas. El pacient, que podrà apreciar els primers resultats passats 15 dies, anirà notant petits canvis al llarg del primer any.\nLa recuperació del pacient és bastant ràpida, i després de l’operació de rinoplàstia se li apliquen uns taps nasals que son retirats entre 24 o 48 hores després. És important tenir en compte que en funció de la persona i el tipus d’intervenció, poden aparèixer alguns hematomes, encara que aquest desapareixeran als pocs dies.\nEl preu de la cirurgia de nas dependrà de l’abordatge de la intervenció. Pot variar en funció de si s’ha retocat la punta del nas o el dors, o de si s’ha tingut que rectificar el tàbic nasal per una mala respiració (septoplatia). L’import de la rinoplàstia va des dels 4.950€.\nAquest preu inclou hospitalització, anestesia, equip mèdic, dret de quiròfan i 1 any de visites postquirurgiques.\nQue es pot millorar en un nas?\nDependrà del rostre de cada persona, però es pot millorar la punta, el dors, l’envà nasal, si és massa gran, si hi ha problemes de respiració... o tot a la vegada. Però l’objectiu no ha de ser el nas només, si no l’harmonia de tot el que l’envolta.\nNo exactament, existeixen petites diferències entre la rinoplàstia femenina i la masculina, tant a la intervenció en sí com en les faccions que es busquen en un nas més juvenil, amb la punta quelcom més elevada, que suavitzi i rejoveneixi les faccions de la pacient, en els homes es treballa per aconseguir un nas amb una major identitat que representi be la masculinitat del pacient, amb una punta més recta.\nÉs important no portar-la a terme abans de que el rostre s’hagi desenvolupat, és a dir, com mínim als 18 anys.\nSi. Existeixen addiccions i malalties deformants que obliguen a reconstruir. També es dona el cas de persones d’altres ètnies amb nassos molt més camusos que busquen un perfil més occidental. En tots aquest casos hem d’optar per teixits externs com el cartílags de les orelles, les costelles flotants o els ossos del crani per fer la reconstrucció.\nEn unes tres setmanes es poden apreciar uns resultats aproximats. Però el nas que s’ha sotmès a una rinoplàstia pot patir petits canvis durant mesos, i fins i tot, durant un any.\nEs pot afinar el nas si gairebé no es te cartílag, com és el cas de persones afroamericanes?\nÉs una intervenció més complicada que una rinoplàstia habitual, però en la majoria de casos es pot realitzar, tot i que abans és sempre imprescindible una consulta per valorar el cas de forma individualitzada.\nVer opiniones Rinoplàstia\nCasos reals Rinoplàstia\nPacients i Experiències Rinoplàstia


Alliberen una parella de ducs a l'Alta Garrotxa per afavorir la recuperació de l'espècie - Garrotxa Digital\nComentaris tancats a Alliberen una parella de ducs a l’Alta Garrotxa per afavorir la recuperació de l’espècie\nAgents Rurals de la Garrotxa i tècnics del Centre de Recuperació de Fauna Salvatge de Parc Natural dels Aiguamolls de l’Empordà van alliberar fa una setmana dos ducs al municipi de Tortellà, en una zona propera a l’Espai d’Interès Natural de l’Alta Garrotxa. Medi Ambient calcula que la població d’aquest rapinyaire nocturn a la comarca és de nomes quatre o cinc parelles, tot i que comencen a mostrar símptomes de recuperació, ja que cada vegada es mostren més confiats a caçar en zones suburbanes. El mateix dia d’aquest alliberament, els agents també van deixar anar una parella d’òlibes que havien estat recollides l’estiu passat quan eren polls i havien caigut del niu en una zona urbana.\n‘I… per què?’, el nou programa dels nens d’Olot Televisió\nUna altra branca del món de l’esport que està patint els efectes de la pandèmia són les penyes, i en conseqüència, els bars. Un exemple, a Olot, és la Penya Bètica Olot Girona que, actualment, a causa de les mesures, no poden veure en grup els partits…


Tirant al cap: Ficció editorial\n"La col·laboradora", d'Empar Moliner (Columna, 2012), una de les novel·les més interessants de l'any passat, que no ha estat prou ben llegida encara. Temps al temps.\nGràcies per la recomanació, Mercè!\nCristina Yúfera Molina ha dit...\nEstic a punt d'acabar "La liseuse", de Paul Fournel (folio, 2012). El recomano moltíssim!\nGràcies per la recomanació, Cristina! Ací trobem més informació sobre el llibre, de moment només disponible en francés.


SIS SOM. FRUIT DE LA TERRA\nEl passat dia 13 d'abril de 2002, el grup SIS SOM va presentar el seu darrer disc Fruit de la terra. A un lloc entrenyable de Ciutat: el pati de la Misericòrdia, on tots els assistens vàrem gaudir de les notes que rebotaven alegres i precises per dins les arcades del claustre. Feia molt de temps que el públic, oïdors, sonadors i balladors, de la música tradicional i popular esperàvem que aquest grup editàs un treball nou. El motiu que no ho fessim ens ho diuen ells mateixos al disc: "No teníem la necessitat de fer-ho, per moltes raons. Una d'elles era la d'assolir una sonoritat que fins ara no havíem trobat, i una altra era la recerca d'un repertori que ens il·lusionàs."\nEn els quatre discos que han editat: Cançons per a un capvespre, Tres i dos: sis, Sis Som i Antologia tota casta de música tradicional tonades, codolades, romanços, jotes, mateixes, boleros, fandangos\nAquesta riquesa de melodies ens ha arribat des de fa molts anys i ens ha fet conèixer temes que d'altra manera no haguéssim sentit mai. Sobretot, els fandangos, que a Mallorca pràcticament s'havien perdut. Amb Sis Som hem après a fer fandangos, a ballar fandangos a estimar-los i ara també formen una part important en el repertori d'altres grups.\nSis som ha acceptat el repte i amb molta de gosadia ha adaptat i interpretat amb molta cura les partitures de l'arxiu de Sant Felip Neri i altres a més d'aportar peces de creació. Hem d'aprendre a escoltar, a estudiar tot el material -que no és poc- que ens ofereixen en el disc Fruit de la Terra per gaudir-ne i aprofitar-ne tot el que, és segur, que ens pot ensenyar.\nSis Som és una referència ineludible dins del marc de la música tradicional illenca, un dels primers mestres del grup Xaloc Música, que enguany ja ha complit 10 anys, i una referència dels grups que han començat fa poc. Això compensa l'esforç que han realitzat, durant més de vint anys, dins del camp de la investigació, dins del camp de l'ensenyament, quantes persones han ensenyat a fer, a tocar tota classe d'instruments, a interpretar la música tradicinal? A més, el fet d'haver-ho enregistrat en els discos, ha estat molt important perquè ara forma part del patrimoni de tots.\nEnhorabona i gràcies per aquest regal!


Sagales - SAGALÉS PARTICIPA AL BARCELONA EVENT DAY 2021\nSAGALÉS PARTICIPA AL BARCELONA EVENT DAY 2021\nLa divisió de transport discrecional de Sagalés ha estat present al BED (Barcelona Event Day) celebrat el 6 de juliol a la capital catalana. L'objectiu d'aquesta nova edició, organitzada pel Grupo Eventoplus, és la de reactivar el sector dels esdeveniments i generar sinergies entre els diferents agents.\nDesprés d'una època complicada per les restriccions i reducció de l'activitat a causa de la pandèmia, el BED torna amb més força que mai perquè els organitzadors d'esdeveniments a Barcelona coneguin tota l'oferta d'Espanya: destins, proveïdors de serveis i tecnologia. Una jornada per a tornar a reunir els professionals del sector MICE perquè comparteixin les seves experiències i inspiració. El MICE és un sector en alça, ja que no sols beneficia directament al turisme, sinó que a més promou la desestacionalització als destins i augmenta la demanda de serveis en la zona.\nSagalés està present a través de la seva divisió de transport discrecional i aprofitarà la jornada per a presentar el seu catàleg de serveis així com la flota de vehicles disponible per a l'organització de qualsevol fira, esdeveniment o congrés.


PRIMERES VALORACIONS PRÈVIES AL 1R. SORTEIG DE LA CAMPANYA DE NADAL DEL COMERÇ DE REUS | La Guia De Reus\nInici Actualitat PRIMERES VALORACIONS PRÈVIES AL 1R. SORTEIG DE LA CAMPANYA DE NADAL DEL...\nPRIMERES VALORACIONS PRÈVIES AL 1R. SORTEIG DE LA CAMPANYA DE NADAL DEL COMERÇ DE REUS\nA REUS X2” GUANYA EL DOBLE DEL QUE COMPRIS\nDes del dia 23 de desembre s’està desenvolupant la campanya de Nadal promoguda i organitzada pel comerç de Reus, en concret per l’associació El Tomb de Reus amb la participació de la Unió de Botiguers de Reus i el Centre Comercial El Pallol i que compta amb la col·laboració de Reus Promoció.\nEn aquesta campanya participen més de 280 establiments que en la gran majoria ha rebut la campanya amb molt bona acollida. Una gran part, participen activament i informen al seu client de la campanya i, tot i la complexitat i la novetat que d’entrada pugui despertar la mecànica de l’acció, tot sembla indicar de que l’acollida ha sigut satisfactòria.\nPel que fa al públic, en general la idea també agrada, mostren sorpresa perquè s’està fent quelcom nou, fet que veuen positiu i, presenten bona predisposició a participar.\nEns trobem a poques hores de celebrar-se el primer sorteig que tindrà lloc el divendres 21 de desembre a les 20:30 en directe per Canal Reus TV. Els encarregats d’extreure les butlletes guanyadores i trucar a l’afortunat/da seran: un representant dels comerços participants, el Mag Miguel Angel, que a més ens delectarà amb un de les seves actuacions i, Daniel Villanueva, director de l’Escola de Cinema de Reus.\nS’han repartir més del 50% de les butlletes de 20 Reuros del total de les 260.000 que es van distribuir als comerços a l’inici de campanya i, hi ha establiments que se’ls li ha proveït fins a 4 vegades, el que significa que hi ha establiments que ja han arribant a entregar, en el que va de campanya, més de 3000 butlletes.\nLa labor que s’està duent a terme des de la Caixa Gaudí, l’epicentre logístic d’aquesta campanya, està essent crucial per al bon funcionament de la campanya. No només per la recollida i el bescanvi de butlletes sinó també per tota la informació que s’està proporcionant al ciutadà. Ja s’han recollit més de 15.000 butlletes de 20 REUROS, les quals s’han anat bescanviant per participacions als 3 tipus de sorteigs. Per ara, i sense tenir dades exactes, es pot afirmar que la màxima participació està essent al sorteig dels 400€, equivalent a l’aposta més baixa. El motiu, segons fons del propi Gaudí Centre, no és tan pel volum de tiquets que es disposa sinó més, per augmentar les possibilitats de guanyar. Per altra banda, la participació al sorteig dels 800€ i 1200€ és similar, tot i que, s’estima que la participació al sorteig dels 1200€ estigui, pel moment, per sobre de la dels 800€.\nEs pot destacar també que els dies de més participació coincideix amb el dia de més afluència comercial, concentrant-se als divendres i dissabtes durant tot el dia i la resta de setmana a partir de les 18h; no obstant, s’ha notat un fort augment de la participació aquesta darrera setmana, coincidint amb la primera setmana de sorteig, durant la qual, els ciutadans han anat a bescanviar els seus Reuros de forma continuada durant tot el dia.\nDestacar també que les compres d’imports més elevats, que participen al sorteig, venen de joieries, botigues de mobiliari, electrodomèstics i informàtica, però sobretot, d’òptiques.\nArticle anteriorfiraReus supera el nombre d’actes del seu millor any\nArticle següentL’Associació d’Alzheimer Reus i Baix Camp donarà servei descentralitzat a tota la comarca


Maria Serra | ekilibrat.net\nPSICOTERÀPIA GESTALT (Ansietat i atacs de pànic)\nSempre m’ha fascinat la manera en que ens relacionem les persones, i de quina manera anem perdent la innocència de quan som petits, convertint-nos en essers humans que sobreviuen en lloc de disfrutar de cada instant.\nVaig passar molts anys de la meva joventut patint atacs de pànic i molta angoixa, que em mostraven constantment quanta por tenia a la vida sense saber qui era jo. Tot això em va portar a fer teràpia personal a l’Institut Gestalt de Barcelona, i després a fer la formació de psicoterapeuta allà mateix. Aquesta va ser una etapa molt intensa en la meva vida, que em va permetre poder mirarme i veure quins impediments i límits em posava per no poder ser qui era realment.\nMés endavant, em vaig interassar per la Bioneuroemoció i la seva proposta per una nova manera d’entendre els nostres problemes, des de la relació inseparable entre cos, ment i emocions, de manera que poguem viure en coherència interna. També vaig fer la formació com a reneixadora, on vaig aprendre com desbloquejar el nostre inconscient a través de la respiració. A la vegada, iniciava l’estudi de UCDM.\nCom a buscadora incansable de respostes que m’apropin de nou a la meva innocència, un dia va arribar a la meva vida Sergi Torres, comunicador de vida. Escoltant-lo, vaig ser conscient de la poca importància que tenen totes les tècniques i teories, si en un moment donat no les deixes anar totes i et sumergeixes en la ignorància a cada instant. Des de llavors, m’obro completament a cada moment de la meva vida com si partís de zero. Des de l’agraïment més profund cap el Sergi, col.laboro en les tasques organitzatives d’alguns dels seus tallers i retirs, i subtitulo els vídeos de les seves xarrades mensuals al teatre Goya de Barcelona.\nAl mateix temps que donava teràpies en els anys següents de les meves formacions, vaig posar en marxa tres projectes de negoci que en aquell moment em varen semblar molt interessants i amb els quals vaig disfrutar molt. Al cap d’uns anys em vaig adonar de que\nel que realment m’omplia era acompanyar a les persones en el seu camí de vida. Tota l’experiència que vaig acumular en emprendre aquests negocis, l’he transformat també en una eina per ajudar a aquelles persones que volen arrancar el seu pròpi projecte, i es\ntroben amb les seves pròpies limitacions i pors.\nActualment estic en formació de Coaching Relacional.\nDes de l’any 2009, agraïda de tot el que he viscut i he experimentat, ofereixo sessions individuals, grupals i tallers, a totes aquelles persones que tinguin l’anhel de viure en l’alegria, la serenitat i la llibertat, a través de responsabilitzar-se de la seva pròpia vida.\nTècnic en Emprese i Activitats Turístiques (TEAT – CEET Barcelona 1992)\nPsicoterapeuta Gestalt (Institut Gestalt de Barcelona – 2008)\nAcompanyant en Bioneuroemoció (Enric Corbera Institute – 2011)\nTerapeuta Renaixedora (Maria Luisa Becerra – 2014)\nEstudiant Coaching Relacional (Covadonga Pérez-Lozana)\n*No sé qui sóc, ho descubreixo a cada instant.\n*Existeix una altre manera de viure i està a lábast de tots nosaltres.


Pàgina 5 – Psicologia i Natura\nUn Sant Jordi diferent ! i si el drac fossis tu?\nLes emocions del Drac, en el dia del Llibre i de la Rosa.\nHi ha aspectes de la història que no van amb el meu pensament. Malgrat la tradició i segons la llegenda que parla que les dames en perill han d’esperar que un cavaller les salvi o la utilització de la violència o pensar que el drac sempre és el dolent i agressiu i llavors sentim por i neguit al veure’l.\nConte la llegenda que Sant Jordi va aparèixer per salvar a la princesa de les arpes del drac. El drac, molt enfadat, va començar a llançar foc. El noble cavaller, va treure l’espasa i quan era a punt de clavar-la-hi, de cop es va detenir, ho va observar i es va adonar… mai ningú li havia preguntat a aquell drac perquè estava tan enfadat i tan trist.\nSempre se li havia dit que era dolent i com tal es comportava com a dolent, però en realitat se sentia sol, abandonat i ple de ràbia, una emoció que no sabia gestionar.\nQuè és la ràbia? Per què en sentim? Què fer quan sentim ràbia?\nLa ràbia és una emoció que es dispara quan sentim que hi ha alguna situació injusta, considerem que no ens mereixem sentir el que ens diuen o fan els altres en relació a mi o altres persones.\nQuan es presenta la ràbia, el nostre cos augmenta el ritme cardíac i respiratori i incrementen els nivells d’adrenalina per estar amb energia i poder respondre, però el nostre pensament és tan veloç que reforcem la idea irracional que ens acompanya i podem entrar en un bucle que ens manté en l’emoció i en el desequilibri corporal.\nPer atenuar l’emoció de la ràbia cal respirar, connectar amb el sentit del que dispara l’emoció, repensar el nostre pensament i expressar la nostra opinió per fer-nos sentir i ser escoltats i sobretot, respectar l’opinió de l’altre.\nAra recordo a Aristòtil amb unes de les seves cites:\n“Qualsevol pot enfadar-se, això és una cosa molt senzilla. Però enfadar-se amb la persona adequada, en el grau exacte, en el moment oportú, amb el propòsit just i de la manera correcta, això, certament, no resulta tan senzill “.\nJa sabeu que les emocions estan conduïdes per les connexions neuronals que es produeixen en el nostre cervell, que fan que les hormones s’activin. Gràcies a la Neurociència que estudia el funcionament del cervell, s’està avançant molt en els estudis en aquest camp.\nPer això ara, us vull mostrar una taula sobre les Hormones relacionades amb els nostres estats emocionals:\nDesig Eufòria Atenció\nEstat d’ànim Benestar\nLes emocions afecten a la nostra salut, els canvis en les emocions incideixen sobre la salut i ens alteren el nostre sistema corporal.\nAvui dia de Sant Jordi parlem d’emocions i d’aquelles que generen felicitat, aquelles que veiem com a positives per que ens permeten obrir-nos amb major optimisme i benestar, avui dia del amor.\nL’amor entès en essència com el sentiment que et dur a cuidar que s’acompanya del compromís, la confiança i el respecte.\nQuan estimem, el nostre cervell augmenta el nivell d’energia i si gaudim d’una relació saludable, el nostre sistema ens condueix a sentir-nos tranquils, satisfets i feliços.\nDurant anys el 23 d’abril a Catalunya es respira un ambient d’alegria i felicitat, però aquest any tenim el cor encongit per la situació social i política que vivim, a tots us portem al cor en aquesta diada. Seguim endavant acaronant la vida que tenim i mirant al futur.\nÉs per això que us animo a Omplir els carres d’alegria: l’emoció que ens omple de força i energia obrint-nos i mirant al futur de manera respectuosa i alhora optimista, per creure que som capaços de dur satisfactòriament allò que ens proposem, il·lusionar-nos en els projectes futurs.\nIgual que en l’amor, quan ens sentim contents tenim més energia i el nostre detector d’amenaces descansa, fent que les sensacions corporals de l’ansietat disminueixin, i per tant, ens sentim segurs i confiats.\nDoncs ja sabeu!!! El nostre cos agraeix les emocions que ens donen energia saludable\nTinguem present doncs que les emocions condueixen les nostres conductes. Us mostro el resum de\n6 fets vitals sobre les emocions:\nGeneren benestar emocional\nCanvien el funcionament de la ment, augmentant les opcions, millorant la seva flexibilitat, incrementant la seva creativitat\nTransformen el nostre futur, possibilitant que es mostri el millor de nosaltres mateixos\nCompensen els estralls de les emocions negatives sobre el nostre cos. Gràcies a la positivitat ens recuperem més ràpidament dels efectes negatius de l’estrès\nLes emocions positives que sentim són el resultat natural d’un determinat nivell de partida per cadascuna de les persones, marcat per la nostra genètica\nLes emocions positives poden generar-se, fer-se més presents i més freqüents, augmentant el nostre nivell de benestar emocional, gràcies a les diferents activitats que tenim programades a les nostres trobades.\nAprofitem aquest dia de Sant Jordi per reconèixer les nostres emocions, les dels altres i pujar l’estat d’ànim repartint il·lusions!\nUna abraçada, un somriure i una rosa virtual per a tots vosaltres!\nMaria Jose Torrente\n23/04/2018 /por MJTorrente\nhttps://www.mjtorrente.com/wp-content/uploads/Drac-e1524486118679.jpg 361 640 MJTorrente https://www.mjtorrente.com/wp-content/uploads/master_logo_blanc-1-300x300.png MJTorrente2018-04-23 07:19:172018-04-23 12:22:42Un Sant Jordi diferent ! i si el drac fossis tu?\nHabilitats comunicatives: la comunicació és la clau de l’èxit\nEn un món globalitzat i competitiu i en una societat cada cop més exigent, les empreses han de lluitar amb una competència cada cop més aclaparadora. La comunicació.\nLa comunicació és una de les soft skills que ens convé dominar com a professionals per readaptar-nos, reinventar-nos, re-evolucionar-nos en aquests entorns canviants.\nLes organitzacions són exigents amb els professionals i necessiten incorporar en els llocs de treball, persones preparades en soft per dur a terme les funciones i responsabilitats dins de l’entorn empresarial que els envolta.\nEls llocs de treball canvien i evolucionen constantment en viure escenaris en permanent canvi i transformació, i els professionals han de desenvolupar les competencies Soft: treball en equip, capacitat d’adaptació, escolta activa, empatia, intel.ligència emocional, actitud positiva, creativitat i comunicació.\nAixí, convé avui preparar-nos i ser professionals emprenedors, creatius, crítics i comunicatius capaços de reconèixer les amenaces i combatre-les i contribuir a transmetre la imatge corporativa de les empreses, ja que cada cop, les empreses inverteixen més diners en crear i mantenir una cultura d’empresa que el client respecti i arribi a estimar.\nDesenvolupar l’habilitat comunicadora és imprescindible en els líders actuals\nM’agradaria donar-te alguns consells per millorar la teva comunicació\nFes que els missatges siguin clars: Comunica el missatge de manera clara\nActitud afirmativa : Escolta, mira als ulls a l’interlocutor i tingues un llenguatge corporal obert i coherent amb el teu missatge\nParafraseja: Fes saber al teu interlocutor que l’has escoltat expressant resumidament el que t’han dit : “Així m’estàs dient que la reunió va ser molt positiva?, doncs molt bé”\nFes preguntes obertes: Anima amb preguntes obertes per saber l’opinió dels altres: “Voleu aclarir alguna cosa?”\nEmpatitza: Posa’t en la pell i situació de l’altre i capta els seus sentiments\nSense excuses: Si has de donar alguna mala notícia cal anar de cara. Per tant, interioritza i aborda-la el més aviat possible. No donis males notícies davant de persones que no hi estiguin involucrades i també parla-ho en directe, mai per mail o altra eina de missatgeria\nTingues present els costums socioculturals i el protocol: Cal tenir en compte els diversos costums i cultures alhora de comunicar-nos amb l’entorn\nDomina el llenguatge: Fes servir les paraules adients al que estàs explicant i al teu interlocutor per tal que el missatge arribi\nLa imatge personal: La manera de vestir, la postura, l’expressió, la mirada, són elements que ens acompanyen quan comuniquem\nEl sentit de l’humor: Les relacions són més fluïdes i agradables utilitzant l’humor\nLa comunicació s’utilitza per compartir i transmetre missatges mitjançant la paraula, la veu; el sentit del missatge, dependrà tant del contingut del missatge (“el que es diu”) com la manera de dir-ho (“com es diu”).\nCom ser un bon comunicador/@\nEscoltar les paraules\nEmpatitza, escolta els sentiments\nAdaptar el llenguatge al del interlocutor\nEmprar un llenguatge positiu\nFormular les preguntes adients\nDonar respostes clares\nVerificar si el missatge s’ha comprès\nComunicar és compartir amb l’altre. Per tant qui ens escolta s’ha de sentir plenament satisfet per a que la comunicació es converteixi en una experiència personal enriquidora, i així, si ets el líder puguis acompanyar als altres en el procés de creixement. En conclusió, que els doni l’oportunitat de canviar, de millorar i de desenvolupar el seu talent.\nAtendre el valor humà a les empreses i tenir una empresa humanitzada és la clau per una bona Estratègia Comunicacional, les persones que hi treballin veuran en les accions un exemple a seguir, per tant, saps quines son aquestes accions?\nClaredat. Idees contundents i senzilles\nRealisme. Proposar en relació els mitjans disponibles\nAdaptabilitat. L’estratègia comunicativa s’ha de poder adaptar als diferents mitjans i formes de comunicació\nCoherència. Els mitjans i les formes proposades han de ser consistents amb les finalitats de l’empresa\nAcceptabilitat. És important que les persones, entenguin la comunicació i els missatges, arribin a assumir-los com a propis\nLa gestió de la informació pot millorar la competitivitat a les empreses sempre que:\nGenerem comunicacions favorables i enriquidores que sumin\nIdentifiquem i atenem tensions o conflictes\nRespectem a les persones\nTenim una visió d’equip\nTreballem cap a la millora continua\nLa comunicació és vital per al funcionament d’una organització\nQuan ens referim a la comunicació organitzacional ens referim a promoure una bona gestió en les relacions interpersonals on està en joc la comunicació interna. Aquesta és una eina primordial per aconseguir moure a l’equip al voltant de l’objectiu i que es persegueix l’essència que configura la identitat i els valors de l’empresa.\nLes relacions interpersonals i la bona comunicació interna en les organitzacions està enfocada a satisfer les necessitats d’informació dels seus treballadors per engrescar-los, motivar-los, incrementar el sentiment de pertinença i potenciar la cohesió de grup.\nCom funciona la comunicació a la teva empresa? Així que ara que ja saps que és vital, si vols millorar-la ho podem fer plegats, enviem un correu a:\nEnvia un correu i ens posarem en contacte\n11/04/2018 /por Maria José Torrente\nhttps://www.mjtorrente.com/wp-content/uploads/la-comunicació-1-e1523202989663.jpg 427 640 Maria José Torrente https://www.mjtorrente.com/wp-content/uploads/master_logo_blanc-1-300x300.png Maria José Torrente2018-04-11 16:39:102018-04-19 16:09:40Habilitats comunicatives: la comunicació és la clau de l'èxit\nLes cadenes més poderoses són les cadenes interiors, les que creiem que no podem trencar malgrat ho intentem.\nLes creences limitants ens atrapen com li passava a l’elefant del circ. Un conte que ens ajuda a entendre les creences irracionals.\nPerò abans de res, a tu, t’agradava anar al Circ quan eres petit /petita?\nDe petit, m’agradava el circ. M’encantaven els números amb animals i l’animal que més m’agradava era l’elefant. M’impressionaven les seves enormes dimensions i la seva força descomunal. Després de la funció, en sortir de la carpa, em quedava estranyat en veure l’animal lligat a una petita estaca clavada a terra amb una cadena que li empresonava una de les potes. La cadena era gruixuda, però l’estaca era un ridícul tros de fusta clavat a pocs centímetres de terra. Era evident que un animal capaç d’arrencar un arbre de soca-rel també podia tibar d’aquell minúscul tronc i fugir.\n—Per què no l’arrenca i s’escapa? —vaig preguntar als pares.\nEm van contestar que era perquè estava ensinistrat. La resposta, però, no em va satisfer. «Si estava ensinistrat, per què el tenien lligat?». Vaig preguntar a parents i mestres i va passar molt i molt de temps fins que algú que va resultar ser prou savi em va donar una resposta convincent:\n«L’elefant del circ no s’escapa perquè està lligat a una estaca semblant des que era molt, molt petit».\nAleshores em vaig imaginar l’elefant acabat de néixer i lligat a una estaca. Segur que l’animal va tibar i tibar tractant d’alliberar-se. Devia acabar el dia esgotat perquè aquella estaca era més forta que ell. L’endemà devia tornar-ho a provar amb el mateix resultat i l’endemà següent igual. I així fins que un dia terrible per a la resta de la seva vida, l’elefant va acceptar la seva impotència i es va resignar al seu destí. Des de llavors, l’elefant tenia gravat el record de la seva impotència. I el que és pitjor, mai més va tornar a qüestionar-se aquell record i mai més va tornar a posar a prova la seva força.\nSovint a les persones ens passa el mateix. Vivim encadenats a estaques que ens treuen llibertat.\nPensem que «no podem» fer tal cosa o tal altra senzillament perquè un dia, fa molt de temps, ho vam intentar i no ho vam aconseguir. Llavors vam gravar a la memòria aquest missatge: «no puc i no podré mai». Aquesta creença auto imposada ens ha limitat des de llavors i no l’hem qüestionada més. Segurament ara som més forts, estem més preparats, però aquell record ens frena a l’hora de tornar a provar-ho i sentir-nos alliberats.\ni tu… saps quines són les creences que et limiten? Què et dius per trencar les teves cadenes?\nLes nostres creences irracionals que han donat color a la nostra vida, limiten les nostres conductes i fins i tot les emocions; ens condueixen un seguit d’exigències que ens fan actuar a la vida i comportar-nos d’una manera determinada, però no ens fan sentir bé i ens podem arribar a bloquejar per obtenir una vida de llum que ens acompanyi a assolir els nostres somnis.\nLes persones sanes accepten el fet de que les utopies són, probablement, allò que no es pot assolir , que un ho prefereixi no vol dir que hagi de ser d’aquesta menera, per tant, sabem que no podem assolir tot el que desitgem. Però, el desig es mes poderós que la obligació.\n“La perserverança porta a l’éxit” deia Deméstenes.\nEntrenament, suport, constància i compromís per canviar el teu sistema de creences limitants”\nQuè significa el sistema de creences?\nCadascú de nosaltres percebem el món diferents formes. Les coses que passen al teu voltant, les veus, les escoltes i les sents en un ball de sensacions que t’omple d’informació. La teva ment s’encarrega de filtrar el contingut que t’arriba, hi ha situacions on pares atenció i d’altres les deixes passar.\nAra bé, el que important que tinguis en comptes es que el que tu perceps es basa en el teu sistema de creences.\nUna acumulació d’informació que has anat processant al llarg de tota la teva vida. Algunes d’aquestes creences les has agafat com a vàlides per fer camí i d’altres no les has considerat en el moment i les has rebutjat.\nRecorda que una creença és un pensament que et descriu la realitat i el repeteixes un munt de vegades. Es la teva veu interna que et parla. Per exemple: “jo sóc així” “això no es pot tolerar”, sempre s’ha fet així” “això no està fet per a mi”, “jo no puc aconseguir-ho”, “això no m’interessa”, “ja estic bé així”, “jo ho tinc molt difícil…”. Aquestes veus internes defineixen la forma en que tu veus la vida. És la teva realitat.\nAquestes veus són el teu diàleg intern. Aquest diàleg és un pensament que comença a enviar una vibració al teu cervell i aquesta vibració continuada és la que crea la realitat. Així es com generes la teva realitat, la que t’anima a iniciar accions per fer alguna cosa diferent. Recorda que has pensat i has fet vibrar la teva ment en funció de les creences assumides al llarg del temps.\nSi fins el moment, les creences actuals t’han beneficiat i permès assolir els teus objectius, segueixes el teu camí amb elles. En canvi, en d’altres moments et pots sentir parat o estancat i les creences et poden arribar a limitar en els teus somnis, il.lusions o objectius. Tot i que en ocasions, les creences ,et podem fer creure que tot està be, llavors vols dir que has entrat a la teva zona de confort. Que no vol dir que estiguis còmode, és la resposta i la conducta que has fet tota la teva vida i ja la coneixes.\nEn alguns moments de la teva vida et pots arribar a plantejar nous reptes i agafar noves direccions. Vols aconseguir quelcom diferent i es llavors quan les creences tornen a jugar un paper clau, per avançar o quedar-te quiet, allà on ets.\nQue passa quan les creences son molt limitants:”no puc”, “que perillós”, “…i si em faig malt”, “… i si ningú m’ajuda”, “això és més difícil que res”, “de fet estic bé així”. O et pots dir: “que passa si ho provo”, “…si caic m’aixeco”, “puc tirar endavant segur”, “sóc valent”, “haig de provar pas a pas”, “puc fer-ho”.\nSi vols generar coses noves cal crear una realitat diferent en la teva ment, generar noves veus que siguin motor de canvi . En el moment en que el teu diàleg intern canvi obriràs noves possibilitats i construiràs un futur diferent.\n29/03/2018 /por Maria José Torrente\nhttps://www.mjtorrente.com/wp-content/uploads/paint-2985569_1920.jpg 1280 1920 Maria José Torrente https://www.mjtorrente.com/wp-content/uploads/master_logo_blanc-1-300x300.png Maria José Torrente2018-03-29 12:34:362018-07-23 17:45:51Les cadenes que ens limiten: creences irracionals


Lluís Torró: La nova sentència sobre Marina d'Or és un nou colp a l'urbanisme especulatiu\nLa nova sentència sobre Marina d'Or és un nou colp a l'urbanisme especulatiu\nA poc a poc els tribunals van posant al seu lloc les barbaritats urbanístiques del PP. No són totes, ni tampoc de vegades afecten al cor del problema, però el degoteig de sentències que anul·len procediments oberts demostra que feien (i fan) les coses malament. La borratxera de poder els ha conduït a abusar-ne obertament. Ara paguen l'arrogància, a més de fer-nos pagar a tots els plats trencats d'una gestió nefasta.\nEl diputat d'EUPV a Les Corts Valencianes, Lluís Torró, ha valorat positivament la nova sentència del Tribunal Superior de Justícia de la Comunitat Valenciana el PAI Marina d'Or Golf per no respectar la normativa mediambiental en vigor i que se suma a una sentència contrària prèvia del mateix òrgan judicial sobre el projecte urbanístic ubicat a Cabanes. "El PAI Marina d'Or Golf és un monstre urbanístic, fill dels pitjors temps del "pelotazo" que depredava el nostre territori, amb més de 18 milions de metres quadrats. Aquesta nova sentència és un nou colp a l'urbanisme basat en l'especulació".\nTorró qüestiona seriosament el recolzament que ha tingut sempre, des del Govern Valencià, aquest megaprojecte urbanístic, "aquesta nova sentència anul·la l'Homologació del projecte Mundo Ilusión que va aprovar la Generalitat Valenciana i que va ser un dels fonaments per acreditar la seua suposada legalitat. El PP ha estat jugant a afavorir els interessos privats del seu amic Ger i el seu mastodòntic PAI. El TSJ els ha deixat despullats davant de la ciutadania".\nEl parlamentari del grup d'esquerres ha assegurat que el Consell ha de donar explicacions urgentment per la seua actuació en la tramitació del PAI Marina d'Or Golf, "d'acord amb la nova llei 6/2006, el projecte no és viable i no pot tindre una DIA favorable, i el Consell ho havia de saber, però va callar i deixar fer a l'empresari".\n"També han d'explicar com afecta aquesta sentència a la cessió de terrenys privats per a la instal·lació del parc virtual del Consell, Mundo Ilusión, o la reclassificació de sòl que pertany a l'espai protegit del Desert de les Palmes", finalitza afirmant Torró, "ens trobem davant d'uns interrogants que el govern ha d'esclarir necessàriament".\nEtiquetes de comentaris: Conselleria de Medi Ambient, Marina d'Or, medi ambient, TSJ, urbanisme


Opinions Restaurant La Bota De Caldes, Caldes de Montbui\nLLuis Garcia 06/03/2017\nMolt bon tracte. Bon menjar, ambient agradable. Relació qualitat-preu excel·lent.\nPere Montllor 07/04/2015\nHi fan uns molts bons cargols a la llauna. Si esteu per el poble no us hi penseu. El Magret d\_'ànec també molt recomanable.\nMiquel Genís S. 04/03/2015\nHi varem celebrar la calçotada familiar i tot perfecte. Plats generosos i un servei exelent i atent tot i que anaven una mica desbordats per la gent. Hi tornarem\nAntonio Sanz Capdevila 14/01/2015\nMenú diari perfectissim, molta gent però cuina honesta i bons cambrers. El preu perfecte. Local un xic sorollós soposo que perquè el sostre és alt.\nA. Jiménez Sierra 19/11/2013\nImpresiona la quantit de gent que hi para a fer menú, això vol dir que fan les coses ven fetes. El tracte es molt proper i correcte i la decoració esta molt be. Molta varietat de plats .\nJordi Savall 11/04/2013\nFideuas com deu mana, per mi sens dubte les millors de la zona. Cuina típica catalana en una antiga masia reformada. El millor es que si vas amb familia tenen lloc perquè i juguin els nens.\nAlex font Garriga (Granollers) 12/02/2013\nBons cargols a la llauna, els caps de setmana sol estar sempre ple així que recomanem reservar. Es un restaurant amb força anys d'història i molt reconegut a la zona.\nGerard López 19/11/2012\nVarem estar-hi la setmana passada dinant i ens va encantar. Amplis salons decoració de masia catalana, molt bon servei, bon vi de la casa i uns canelons la mar de bons. Ens va agradar molt. L'unic petit inconvenient es que degut a que el sostre es força al i hi ha bastants taules es una mica sorollos.\nManel molist 06/08/2012\nL'hem probat aquest dissabte i la veritat es que molt bé, està ubicat en una urbanització, i te estètica de típica masia catalana. Te una carta de vins més que extensa i ens va agradar especialment el xai. Fet al punt i sense aquella olor de llana que malauradament molts tenen i que tira una mica cap enrera. Preu mig x persona 33 euros menjant 4 adults amb postres i cafès. Mes que correcte\nUna atencio personalitzada i inmillorable , especial referencia a les postres i a l´arrós de llamàntol-\nÉs d'agraïr que tinguin pàrquing allà mateix, no cal caminar carrers i carrers per entrar a menjar jeje. L'edifici és una masía típica amb uns jardins treballats i ben macos envoltant-la. Un cop a dins ens van atendre al moment i molt amablement, i un cops sentats...a disfrutar. Vam triar menú per provar una mica el que hi feien i estava tot molt bo en sèrio, em va sorprendre, ara només falta tornar-hi i anar per carta, que pel que m'han dit en surts molt content també.\ngran decisió la de quedar-me allà a fer el menú del dijous mig dia, de primer un arròs de muntanya increible i de segon uns peus de porc que no podien estar més bons, tot molt ven elaborat i amb una gran presentació. Només has de mirar al teu voltant entre setmana per veure que tenen gairebé totes les taules plenes, per algo serà...\nUna bona referència a la zona, et tracten de forma molt cordial des de el primer moment, i lo millor, fan una cuina deliciosa!!, recomano anar a tots aquells que els agrada menjar ben atessos un bon plat de BONA cuina, ja que per menjar mediocrement ja ho puc fer a casa.\nServei 9 Menjar 7 Qualitat/Preu 7 Ambient 6\nBasada en 21 Opinions | 31 votes


SCOTT MARATHON BTT BY TAYMORY - Girona\n3 Juny. Scott Marathon by Taymory. Sea Otter Europe\n46km / 65km\nEl proper 3 de Juny es celebrarà a Girona la primera ediciò de la Sea Otter Europa-Costa Brava Girona Bike Show. Dins del festival s’hi celebrerà la 3º proba de les Scott Marathon by Taymory, que transcorrerà per l’emblemàtica zona de la Vall de Llémena. La modalitat d’XCC tindrà una distancia de 46 quilòmetres i la d’XCM de 65 quilòmetres. La prova d’XCM será la 3ª prova puntuable per la Copa Catalana de Marató.\nLa sortida es donarà a Fontajau per sortir direcció Bescanó tot travessant les deveses de Salt i la riba del Ter. El creuarem a Bescanó per començar la pujada a un dels cims mítics de la comarca, Sant Grau. Després trobarem un descens divertit i ràpid fins arribar a les Serres. En aquest punt es on els participants de la cursa d’XCC es desviaran per enfilar un corriol tècnic i amb fortes pendents per arribar amb un descens vertiginós i divertit a Sant Martí de Llémena on tornarán a compartir ruta amb els altres dos recorreguts.\nEl recorregut llarg anirà cap a Sant Climent d'Amer on afrontaran la increïble pujada a un dels punts més emblemàtics de la Barroca, El Tres Rocs, amb la coneguda Roca Bandera, que la gent de la Vall utilitzen per lluir una senyera. Ens internarem a la muntanya de la Barroca tot seguint corriols divertits,durs i tècnics, que fan de la zona un dels lloc més impressionats per la pràctica del Btt. Passarem prop de Santa Lena, Santa Brígida, el Bruguer,les Basses.\nUn cop superat el pas per les Basses , una mica més endavant la gent del recorregut de 65 km es separaran per fer una baixada llarga i divertida per una pista rocosa fins la poblacióde Sant Esteve de Llémena per tot seguit agafar el camí Ral fins a la població de Sant Martí per retrobar-se amb els corredors de la volta curta.\nA partir d'aquest punt tot planer vorejant camps, per travessar per Sant Gegori i tot vorejan el Ter tornar per l'altre riba del riu fins a Fontajau on ens esperarà el plaer i l'alegria d'acabar una proba que no deixarà indiferent a ningú.\nIsmael Ventura i Sandra Jorda guanyadors a Aguilar de Segarra de l'�ltima Scott Marathon by Taymory de la temporada\nAquest diumenge 10 de setembre Aguilar de Segarra acull la final de les�Scott Marathon by Taymory


Què són les Cures Centrades en el Desenvolupament? | PortalCLÍNIC\nPrematuritat Cures a la UCI\nQuè són les Cures Centrades en el Desenvolupament?\nLes Cures Centrades en el Desenvolupament (CCD) són unes mesures instaurades a les Unitats de Cures Intensives Neonatals (UCINs) per tal de disminuir els agents estressants per al nadó i fomentar l'activa participació dels pares en les cures dels seus fills, afavorint així el seu desenvolupament.\nEls nadons prematurs, per la immaduresa anatòmica i funcional dels seus òrgans i sentits, tenen una capacitat limitada d'adaptació al medi. Són molt vulnerables i sensibles a estímuls com la llum, el soroll, les manipulacions, el dolor o la gravetat, que els arribarien molt esmorteïts si estiguessin a l'úter matern.\nEn aquest sentit, avui dia se sap que els factors ambientals els què estan exposats aquests pacients a la UCIN constitueixen un aspecte decisiu en la seva evolució a llarg termini.\nLa implementació dels CCD comporta un canvi en la forma de treball, ja que la individualització de les necessitats de cada pacient i la seva família passen a ser el centre d'atenció, i no les rutines estrictes.\nMesures per reduir l'impacte d'agents estressants\nEl so. L’intraúter esmorteix el so que rep el fetus d'entre 20 i 50 dB. En aquest sentit, al nounat els sorolls intensos li poden provocar molt estrès i fins i tot pèrdua auditiva. Cal tenir en compte que l'oïda és molt important per al desenvolupament del llenguatge, l'atenció i la percepció de l'entorn.\nL'Acadèmia Americana de Pediatria (AAP) recomana que el nivell de soroll en una Unitat Neonatal ha d’estar per sota de 45 decibels (dB) (entre 10 i 55 dB), sent de 60 dB el soroll màxim per al dia i 35 dB per la nit.\nS'han d'adoptar mesures de control ambiental com no posar música forta, disminuir sons dels telèfons, baixar el volum de les alarmes o, si no, apagar ràpid, utilitzar sonòmetres per alertar de l'ascens dels decibels, evitar tancar de manera brusca les finestres de les incubadores, utilitzar cobertors d'incubadores que esmorteeixin el so, treballar amb un volum de veu baix per afavorir el descans del nounat i facilitar la transició lenta a la vigila.\nLlum. Fins a les 37 setmanes no és necessària la llum per al desenvolupament visual. Tot excés de llum provoca un important estrès sensorial al nounat.\nEs recomana que el prematur no estigui exposat a més de 60 luxs (en funció de l'edat gestacional); que no se l’exposi a major intensitat lumínica en les exploracions/manipulacions; s’usin llums indirectes; fonts de llum natural; que es facin servir cobertors d'incubadores i protecció ocular específica, quan sigui necessari, i s’utilitzi llum de més intensitat.\nMínima manipulació. S'ha d'intentar agrupar les exploracions i cures que calgui realitzar al nadó i adaptar-se a les seves desvetllaments i descansos.\nCures posturals. Després del naixement, el nounat prematur està sotmès a una important influència de la gravetat i perd els límits espacials i la contenció que li proporcionava l'úter. Per això, és possible observar l'aparició de moviments desorganitzats del cos. En aquest sentit es recomana:\nsimular la posició intrauterina: flexionat, recollit, simulant la posició fetal. Proporcionar límits i contenció és fonamental per a la seva estabilitat global i per al desenvolupament musculoesquelètic.\nmantenir la contenció i posició correcta. Amb la intenció d'evitar l'estrès desencadenat per la pèrdua de la contenció, s'empren "nius" que simulen l'úter matern. Les manipulacions d'aquests pacients s'han d'agrupar i realitzar de manera extremadament acurada entre dues persones, sempre que sigui possible. S'han d'observar els signes d'estrès del pacient per adaptar-se a la seva tolerància.\nLa contenció i el control postural incrementen la seguretat i tranquil·litat del pacient, milloren la tolerància a les manipulacions i disminueixen la percepció del dolor i l'estrès. A més, afavoreixen la funció respiratòria, la tolerància gastrointestinal, la son, estimula el desenvolupament sensorial i motor, i prevé les deformitats musculoesquelètiques i les lesions cutànies.


Sobre el mastegot a Pere Navarro\nYou are here: Home / Veus / Opinions / Sobre el mastegot a Pere Navarro\nUn altre jutge que menja a part. Pel que es veu hi ha secret de sumari en el fet de repartir hòsties sense autoria, fins ara el capellà havia amagat els noms de tota la gent que va anar a fer la comunió aquell dia que el sobiranisme incontrolat va agredir a l’il·lustre ex alcalde. Sr. Navarro, no se li ha acudit que pot retirar la denúncia i que el despropòsit no es faci cada cop més gran?\nCom el cas estigui en mans de l’Espadaler —l’inefable cap dels Mossos—, planyo a la senyora, ja que aquest cos des que està l’esmentat ha esdevingut de tot menys un cos de policia a l’ús —no cal dir un cos repressiu—. Com la enganxin i l’hagin de reduir no m’imagino com pot acabar l’episodi. No sabia que els independentistes fossin tan alegres, desenfadats i faldicurts?\nInvestigar un mastegot? Diria que es una nova forma democràtica de perdre el temps i gastar-se els nostres diners de manera alternativa. A prop de casa i ha un super que l’han atracat pel cap baix unes cincs vegades a punta de navalla -no ha passat mai res-, i la única cosa que fan com a protocol els Mossos és donar un tomb pel barri fer una ullada, fer un talladet i cap a casa.\nTot plegat aquesta nova “navarrada” ja ha arribat a l’esperpent. No seria més fàcil reconèixer que “la potra de Terrassa” va guanyar per KO tècnic aquell dia? Què passarà el dia que es bloquegi un ascensor durant un parell d’hores amb Mariano Rajoy i quinze gais actius a dins? Aquell dia faré un esforç per veure la seva cara per TV.\nEl PSC amb el Navarro com a buc insígnia està arribant a uns nivells difícilment imaginables. No m’estranya que molts militants o votants del PSC tinguin els collons plens amb aquest individu. No cal ser un gran analista per saber que el culpable de tot plegat és ell, única i exclusivament ell. Cada dia que passa, aquest capítol s’assembla més a un serial que no pas a una anècdota privada. Sr. Navarro, si deixes marxar a l’agressora el mateix dia dels fets, després no et fotis la víctima, ni pretenguis treure rèdit polític a base d’insinuacions i proclames per una fantasmal crispació. Per descomptat que hi ha independentistes violents, com espanyolistes, com polítics, com… però un polític professional com vostè ha de saber que el rigor a l’hora de fer acusacions si aquestes no casen provoca encara més violència política. Accepti que és una guerra bruta i no contribueixi més en augmentar la intolerància. En política és pot fer de tot, menys el ridícul, encara no ho sap?\nSr. Navarro, la dona que el va agredir és cert que s’ha ofert a bufetejar a tots els líders catalans perquè no es pugui dir que hi ha discriminació ideològica? El que sí que crec és que aquest mastegot li arriba 45 anys tard. A mi que no m’agrada deixar ningú fora m’agradaria posar-me a la porta del Parlament i donar una bufetada a cadascun dels que allà s’asseuen. No conec tots els casos, però per si de cas…\nP. S. Amb les barbaritats que ens regala cada dia sr. Navarro, algun dia li trencaran la cara de debò. Avisat estàs.


val més canviar-ho. La meva rentadora ( A.C.R.S. = al centre de reciclatge sia ) m'ha deixat. Últimament li patinaven les meus precs sobre la seva eficiència. També eren els coixinets, prò com que mai no havíem arribat a intimar tant no sé on eren. Ens va deixar amb una pixarada gegantina : no va voler evacuar l'aigua i la va vomitar a terra. Semblava un naixement, però a l'inrevès. No hi va haver plors, ni test d'apgar, ni patacada al cul. En fi, ara tinc una criatura electrònica de nom Siemens que centrifuga sense orgasmes. Una meravella, tu.\nAra, qui mana ens envia emilios. No amenaçadors, ep. Són del tipus : filosofia barata, estimeu-vos que arriba la fi del món, les tres reines màgiques, etc. Serà un cop baix del Rondinaire Major per tenir-nos collades fins als ovaris ? A més de la propaganda de fer-nos pujar l'autostima i les tustadetes a l'esquena per part dels pares dels adolescents : hores extra!! Els de l'automoció i la construcció també s'hi apuntaran. Tot sigui per fer pujar el país i veure carn tendra.\nEl guix del lloc on treballo està desapareixent. No sé si acaba als narius dels que vénen a estudiar-hi. Serà qüestió d'investigar-ho. O no. Si els enguixadors fan anar un altre material a casa meva, d'aquesta surto a la llista de mafiosos del país. La Camorra em farà camorrista d'honor. Pensant-ho bé, prefereixo no tenir aquest honor. Demà igual ja no surt el sol per a mi. Ehem.\nTinc insomni. Bé, hauria de dir "tinc un somni", en la línia Barack Obama-Martin Luther King. Somio que tradueixo al Castellà ( de Castella ) i surten frases catalanes : " hemos venido tan pronto como hemos podido." El tema del llibre és el misticisme. Estic salvada, els catalans som realistes, no hi ha perill que digui : "Eres un sueñatortillas". Però puc sortir levitant de casa. Val més que deixi alguna finestra mig oberta...\nM'enyoro de les Illes. No pas del temps, però sí de la parla i de la gent. De la fina ironia i del vocabulari immens, que tot ho abasta. Si treballo prou, l'any que ve demanaré anar a les antípodes. A Nova Zelanda.\nEtiquetes de comentaris: hores extres... Rentadora\nJordi 26 de gener de 2009 a les 22:24\nLa rentadora... potser li demanaves massa... que et rentés el món... que et rentés la feina... Ai lassa, que dirien aquells! Alguns, diuen, moren amb l'estridència d'un pet, potser no tenen res més a dir a la vida.\nJo tinc tres correus: un és personal, un altre per la feina -no s'usa en períodes de vacances, en els laborals depèn..., i un altre per als spams, he, he...-.\nSi s'acaba el guix esnifarem maria, no pateixis. Els pares dels adolescents, si no van a les manifestacions els poden donar pel darrere. Ja ho deia La Trinca a Don Jaume el Conqueridor amb allò de les purgacions perquè el rei moro...\nCom demà el sol no surti per a tu, el sol també tindrà purgacions.\nAixò dels catalans més val deixar-ho... jo en un altre temps era un somniatruites, avui en dia em penedeixo de no ser-ho, però és que no puc ser-ho.\nAu, va, Cantireta! Que demà serà lluminós perquè la llum la duus tu!


Tensió a l’apartat de mocions del Ple Municipal | La Garriga Digital\nTensió a l’apartat de mocions del Ple Municipal\nUn Ple municipal que semblava que seria de caire eminentment administratiu es va convertir ahir en una de les sessions més llargues i crispades del Consistori dels darrers temps. La sessió durar més de quatre hores i es va acabar vora la mitjanit, amb un apartat de mocions on es va fer evident l’enfrontament de posicions entre el govern i el representant del grup Ciutadans, que va mostrar-se combatiu en tot el Ple, i en particular en dues mocions que van suscitar forts debats: la moció presentada pels partits sobiranistes de rebuig a la imputació del President Mas pel 9N, i la presentada per ells mateixos demanant la retirada de l’estatus de persona non grata a dignataris espanyols com la Delegada del Gobierno María de los Llanos de Luna o Jiménez de Parga.\nAbans d’arribar a l’apartat de mocions, però, el Ple va aprovar un seguit de punts de l’ordre del dia corresponents a diverses necessitats administratives del municipi. El primer va ser l’aprovació de la Mesa de Contractació en procediments de licitació. L’alcaldessa explicava que aquest òrgan, que administra les licitacions i els proveïdors que s’hi presenten, estarà presidit per ella mateixa i sis vocals: el regidor de l’àrea pertinent a la licitació, un tècnic de l’àrea, un membre de l’oposició, en ordre rotatiu, el secretari de l’Ajuntament, la interventora i el tècnic responsable del contracte a licitar. La mesura, que segons el govern cerca “transparència” i la inclusió de l’oposició als processos de l’Ajuntament, va ser aprovada per unanimitat.\nTambé s’aprovaria per unanimitat la designació de representant municipal a la Xarxa Local de Consum, responsabilitat que recau en Montserrat Llobet en qualitat de regidora responsable de la Oficina d’Atenció al Ciutadà. Igualment es ratificarien per unanimitat els acords adoptats per Consell General del Consorci de Comunicació Local sobre la seva liquidació i el pas de les seves funcions a un altre ens supramunicipal.\nEl primer punt que suscitaria un cert debat va ser l’aprovació inicial de l’expedient de licitació del contracte de serveis de neteja de les dependències municipals. Joan Esteban, en qualitat de regidor de Via Pública per CiU, explicava que el contracte vigent ha vençut aquest octubre i que l’empresa adjudicatària no desitja prorrogar-lo, amb el que s’inicia el procés de licitació que hauria de concloure amb l’adjudicació del servei a una nova empresa al Ple de novembre.\nÁngel Guillén, portaveu de Ciutadans al Consistori va acusar a l’equip de govern d’anar “tard” en l’aprovació d’aquest punt, vinculant aquesta deixadesa a “altres coses en les que va tard” com “Can Luna” o “les Piscines”. Àlex Valiente, pel PSC, contestava a Guillén que l’equip de govern no va “tard” i que seria tendenciós acusar de deixadesa en les seves funcions a un equip de govern que no ha licitat abans aquest contracte per no “hipotecar” l’obra de govern del nou Ajuntament sorgit de les eleccions municipals d’enguany. ICV, representada per Israel Molinero, va demanar incorporar clàusules mediambientals als plecs de licitació, proposta que CiU va recollir. Finalment el punt es va aprovar per unanimitat.\nEl Consistori també aprovaria per unanimitat una sèrie de punts de l’ordre del dia dedicats a assumptes econòmics del municipi, tals com la massa salarial del personal laboral de l’Ajuntament de la Garriga i de l’Organisme Autònom de Mitjans de Comunicació, que ascendeix a vora de dos milions i mig d’euros per a aquest exercici. La unanimitat seguiria en l’aprovació de diversos expedients de modificació de crèdit, emprats entre d’altres per comprar armilles antibales per la Policia Local i la instal·lació de desfibril·ladors a dependències municipals que encara no hi comptaven, així com en l’aprovació de l’inventari municipal. Tancant l’apartat econòmic es donaria compte també de la resolució d’alcaldia d’aprovació de les línies fonamentals del pressupost del 2016.\nEl darrer punt de l’ordre del dia abans d’arribar a les mocions va ser la declaració amb motiu dels 70 anys del bombardeig nuclear d’Hiroshima i Nagasaki, llegida per Juliet Grau, regidora d’Igualtat. La convergent convidava als assistents i oients a visitar la exposició al respecte instal·lada a la Torre del Fanal i recordava que actualment encara prolifera l’armament nuclear. La declaració es tancava amb un ferm rebuig a aquests armaments com a “clau per a construir un futur de pau” segons Meritxell Budó. La declaració seria aprovada per unanimitat, amb Roger Prims, de la CUP, recordant que tot i que ara l’amenaça nuclear sembla llunyana, no fa tant de la guerra freda. En un sentit similar Israel Molinero demanava recordar els fets i explicar-los a les properes generacions.\nA l’apartat de mocions es va començar debatent el suport a l’acollida de població refugiada víctima dels conflictes armats a la Mediterrània. Meritxell Budó llegia el text de la moció institucional, que amb la intenció de protegir la dignitat humana, el dret d’asil, i els drets dels refugiats, demanava augmentar les places d’acollida per a refugiats amb les que compta Catalunya. Es demanava,també, instar al govern espanyol a disposar de una major dotació econòmica per a la acollida i integració dels refugiats, augmentar el període mínim d’acollida, facilitar el seu empadronament i garantir-los els serveis bàsics.\nLa primera a intervenir va ser Dolors Castellà, per Acord, que va denunciar la “hipocresia” d’Europa i Espanya, que “permeten” i “en alguns casos fomenten” els conflictes. Castellà condemnava el “regateig” de xifres d’acollida dut a terme per l’estat espanyol, al que afirmava que els fa “vergonya” pertànyer. En un sentit similar es va manifestar la CUP, cridant a l’acollida i condemnant la diferència entre refugiats i emigrants, entenent que tothom fuig del seu país per necessitat, “fugi d’una bala o de la gana”.\nDavant les declaracions de la portaveu d’Acord, Ángel Guillén va afirmar que a Espanya hi ha “solidaritat a cabassos”, afegint que acusar als espanyols de no ser solidaris quan hi ha arreu del país associacions de suport als refugiats li provoca “estupor”. Pep Oliveras, per Solidaritat Catalana per a la Independència (SI), en la que seria la primera de diverses intervencions de la nit, va coincidir amb Dolors Castellà i acusà a Guillén de tergiversar, o com a mínim no haver entès, les paraules de Castellà, que es referia al govern espanyol i no als espanyols individuals. La moció es va aprovar per unanimitat malgrat els retrets entre C’s i Acord. En un sentit similar es va aprovar també unànimement una moció de la CUP en vers la millora de les condicions de vida dels migrats a Catalunya i al municipi.\nLa següent moció debatuda va ser la proposta de la CUP de demanar l’aturada de diverses iniciatives urbanístiques engegades al Montseny i l’augment del pressupost de conservació del parc a les autoritats pertinents. La moció va rebre els vots en contra de CiU i Acord, que ambdós consideraven que la moció inclou projectes de tipus molt diferent i que tot i restar compromesos amb la conservació del parc consideraven que les obres al mateix ja tenien prou garanties a la conservació de l’entorn. Per la seva part el PSC donaria suport a la CUP, mentre que ICV, SI i C’s s’abstenien. Ángel Guillén, sense deixar passar l’oportunitat d’alliçonar als altres regidors de la cambra, manifestava que el seu partit s’abstindria sempre en mocions que tractessin temes que no fossin competència de l’Ajuntament –tot i que després votaria en contra de la moció de rebuig a la imputació d’Artur Mas per la consulta del 9N al Tribunal Superior de Justícia de Catalunya-. La moció va ser rebutjada amb onze vots en contra (CiU i Acord), 3 a favor (la CUP i el PSC) i 3 abstencions (Cs, SI i ICV), però l’ambient es començava a tensar al Ple.\nLa següent moció debatuda va ser presentada per Acord, portant a debat una proposta de la UGT per a que es doni suport a la iniciativa Garantia +55 de suport als aturats de més de 55 anys en situació d’atur i que han esgotat altres prestacions. CiU es mostrava d’acord, tal com s’hi va mostrar la CUP, tot i que Clara Dachs afirmava que la mesura “és un pegat” per a un problema que necessita una solució estructural, amb el que coincidia amb ICV. Ciutadans es va abstenir al·legant de nou que l’Ajuntament no té competència en aquest camp, aprofitant la seva intervenció per a agrair amb sorna a Acord que presentés una moció de caràcter social “quant ERC ha donat suport als pressupostos de les retallades” d’Artur Mas i qualificant la moció de “inútil”.\nLa resposta a Guillén no es va fer esperar, amb el portaveu d’ERC a la moció, Lluís Marco, retraient a Ciutadans que els tiri en cara unes retallades “com si estiguéssim contents d’haver de retallar” i cridant a recordar l’escanyament econòmic del govern espanyol en vers a Catalunya. També va considerar que Ciutadans eren “insensibles” per no implicar-se en la moció. Per la seva banda Meritxell Budó va declarar que les mocions declaratives presentades als ajuntaments tenen un recorregut i uns destinataris supramunicipals i que dir que no serveixen per a res és fals, car són una mesura de pressió. Per a Budó, els “allaus” de mocions dels ajuntaments del territori sobre temes sensibles poden influir en el funcionament del govern i en cap cas s’haurien de menysprear. Guillén es va quedar sol en la seva abstenció i la moció es va aprovar amb el suport dels altres 16 regidors.\nSi el debat i el to varen ser elevats en la moció anterior, la moció presentada per Ciutadans a continuació va encendre el ple. Sol·licitant la retirada de la condició de persona non grata a Manuel Jiménez de Parga, a l’ex-ministre José Ignacio Wert i a la delegada del Govern a Catalunya, María de los Llanos de Luna (la moció es pot consultar en més detall al text que el propi partit va publicar a aquest mitjà). El portaveu de Ciutadans va començar la seva intervenció a la moció citant la constitució espanyola –en un gest que va recordar a la seva lectura de la carta magna espanyola al debat electoral, tal com va assenyalar el portaveu de ICV– i diversos textos legals, i va lamentar la “perversió” de la llei per part de l’Ajuntament de la Garriga en atorgar la condició de persones no grates a “qui no està d’acord amb la seva ideologia”, en, segons ell, un “atac a la llibertat d’expressió” i demanant la immediata retirada d’aquesta condició als afectats.\nLa primera rèplica fulminant a Guillén va venir per part de Meritxell Budó, que va afirmar que el seu grup no compartia “cap frase” del redactat d’una moció que parla d’una constitució que no és respectada ni pel propi govern espanyol. Per a Budó, les tres persones esmentades van ser declarades non grates de manera democràtica i per majoria al plenari, legitimant la decisió. En un abrandament poc freqüent a les seves intervencions, Albert Benzekry, per Acord, va etzibar a Guillén que “comencen les píndoles informatives sobre dret constitucional”, afirmant que la constitució “se la poden quedar”.\nEn un sentit similar es va manifestar Roger Prim, de la CUP, en desacord “de principi a fi” amb la relació de “fans” de Ciutadans envers a un text constitucional “negociat amb el franquisme”. Prim denunciava que el respecte ideològic és constantment vulnerat per l’estat espanyol i qualificava la moció de “ridícula”. Àlex Valiente, del PSC reblava que “jo convido molta gent a casa meva”, però “si se’m pixen a la cara” es reserva el dret de dir que no li agraden. SI va afirmar que “quatre a zero, no em veig amb ànims de fer el cinquè”, i Israel Molinero va animar a Guillén a que “presenti més” mocions com aquesta. Amb tot, la moció de Ciutadans va ser sonorament tombada amb setze vots en contra i l’únic suport del seu proposant, Ángel Guillén.\nLa darrera moció del Ple es presentava amb caràcter d’urgència des de CiU, Acord i SI, demanant el suport i solidaritat amb els imputats pel TSJC: Artur Mas, Irene Rigau i Joana Ortega. Neus Marrodan, per Acord, demanava reiterar el compromís de l’Ajuntament amb el dret a decidir, denunciar el perill de la instrumentació política de les institucions judicials, la persecució per part de l’estat espanyol i els continus intents de privar al poble català del seu dret democràtic per part del govern espanyol. L’alcaldessa afirmava que “Espanya és un país on la justícia imputa a un president per posar les urnes però que quan s’investiga el franquisme l’imputat és el jutge”. D’altres varen afirmar, com Benzekry, que “la qualitat democràtica de l’estat espanyol és pèssima”, recordant que desenes de milers de catalans residents a l’exterior no han pogut votar a les darreres eleccions i que “això si que s’hauria d’investigar”.\nÁngel Guillén, en la seva intervenció afirmava que esperava aquesta moció i tenia una resposta preparada, una “desconstrucció” de la moció, “del llenguatge processista” al llenguatge “que entén tothom”, invocant de nou la constitució espanyola. Guillén cridava al compliment de l’ordenament jurídic i considerava que el fet que el sindicat d’ultradreta Manos Limpias presenti la demanda no li resta validesa a priori. Ja de pas, Guillén va comentar els resultats de les eleccions del dia 27, va criticar que es pensi que la coincidència de la declaració de Mas amb l’aniversari del President Companys és malintencionada, i va afirmar que comparar un afusellament a una declaració als tribunals és “victimista” i “ridícul”.\nEl portaveu del PSC, que intervenia després de Ciutadans, va interpel·lar Guillén: “un procés judicial sí que és competència nostra, i els majors de 55 anys no?” li deia en referència a la suposada abstenció de Ciutadans de qualsevol moció d’àmbit superior al municipal. Tot i la abstenció del PSC Valiente va lamentar la “poc higiènica” relació amb la premsa de dretes del govern del PP. Pep Oliveras, per Solidaritat, directament va dir a Guillén que “ets miop i t’ho has de fer mirar”. Israel Molinero va assenyalar que “per a no voler fer valoracions polítiques” hi ha tertulians que “ho fan menys i això que els hi paguen”, en referència a la intervenció de Guillén, tot donant suport a la moció perquè “aquesta situació és insuportable” en un país democràtic. Amb tot, la moció es va aprovar amb la abstenció del PSC, l’oposició de C’s i el suport de la resta de forces polítiques.\nDesprés de les tensions viscudes a l’apartat de mocions, i ja vorejant la mitjanit, el Ple va concloure amb l’apartat de precs i preguntes, en què ICV va sol·licitar que el carrer Samalús sigui enterament per a vianants i C’s va presentar dos precs, un sol·licitant la pujada a Internet de l’àudio íntegre de les sessions plenàries i l’altre comminant a l’Ajuntament a actuar contra les entrompades –vulgarment conegudes com botellón- que deixen restes als parcs infantils del municipi. El següent ple, corresponent a octubre, es celebrarà el 28/10/2015.\nArticle anteriorEls resultats electorals del 27S\nArticle següentL’Ajuntament de la Garriga ja exerceix la sobirania fiscal


Escola Verda | Escola l'Espill\nCURS 2018-2019————————PENSEM EN VERD\nRecuperem la Font del Soroll\nDins el projecte d’apadrinament d’un tram de l’anella verda estem recuperant l’espai de la Font del Soroll. Aquest any hi hem posat el nom i fet un camí per canalitzar l’aigua, per tal que l’entorn sigui més accessible.\nHa estat una matí de contacte amb la natura, tenint cura i respecte per l’entorn, caminant i jugant, creant vincles i afermant relacions… Un matí agradable i únic!\nDins la SETMANA EUROPEA DE LA MOBILITAT aquest dijous 20 de setembre hem fet la jornada Anem a peu a l’escola o el camí del cent peus.\nEs tracta de deixar el cotxe en aparcaments de proximitat i acabar d’arribar a peu a l’escola. La trobada es fa al pàrquing del pont de ferro i fem el recorregut d’accés al centre en bona companyonia nens/es, pares/mares i mestres.\nAquest curs en iniciar el recorregut hem tingut l’agradable sorpresa de trobar un motiu que ens ha identificat i alhora ens ha quedat com a record de la caminada.\nEl proper trimestre hi tornem o potser també demà? És una bona idea oi?\nCURS 2017-2018————————PENSEM EN VERD\nEl passat 31 de març, a l’escola va sortir al diari amb l’actuació que vàrem fer la setmana abans de marxar de vacances de setmana santa. Si ho recordeu, vàrem tenir cura del camí fins a l’escola, recollint les deixalles que hi vàrem trobar: plàstic, paper…\nUs animem a que no deixeu de tenir cura i respecte pels camins on tots passem, ja que a tothom li agrada passejar per espais bonics i nets!\nPensem en verd!\nSetmana Europea de la Prevenció de Residus del 18 al 26 de novembre de 2017.\nA l’escola ens comprometem a:\n-Millorar la recollida selectiva.\n-Evitar el malbaratament alimentari.\n-Reduir els envasos.\nTorna a obrir-se el concurs de recollida de piles que dóna com a premi la contribució a un món més sostenible i una quantitat de 2.500€ per material escolar.\nEl curs passat vàrem quedar els 109è, amb una recollida de 164Kg. És a dir 0.7 kg per alumne.\nAquests curs ens hem de superar!\nUs hi apunteu? El coet continua estan al vestíbul interior de la torre.\nCURS 2016-2017————————PENSEM EN VERD\nA l’escola pensar en verd ens agrada i ho veiem necessari. Volem que les nostres accions deixin una petjada de respecte en el medi i en les persones.\nAixí doncs, tenim diferents fronts oberts que anem activant segons l’actualitat i el temps de preparació que ens demana. Us els passem a exposar:\nProjecte ANEM A PEU A L’ESCOLA. Després de l’acció El camí del cent peus dins la setmana de la mobilitat sostenible; el vàrem aturar per treballar en la recerca de la seguretat i l’acompanyament que ens demanàveu en la valoració realitzada.\nTreballem per un acompanyament gratuït i segur tant per a les persones que ho realitzen com per als alumnes. Els membres de la comissió d’escola verda formem part, conjuntament amb l’Ajuntament i altres centres de la ciutat, de la comissió dels Camins escolars en el Pla educatiu d’entorn de la ciutat.\nUna comissió que intenta incentivar la sostenibilitat i l’autonomia de l’individu en els seus desplaçaments per la ciutat i en concret al voltant dels centres escolars.\nDe moment s’ha treballat en el disseny d’un logotip a fi de senyalitzar els camins escolars de la ciutat i en l’elaboració d’unes propostes de millora físiques en els recorreguts dels camins que hem endegat dos centres de Manresa.\nPer part nostra, cap a la primavera reprendrem el projecte i esperem tenir un entorn més favorable i segur en els accessos a peu de l’escola.\nUn altre aspecte que millora i evoluciona en el Pla d’acció d’escola verda, són els residus i l’estalvi energètic.\nAmb l’acció ON SÓN LES PAPERERES? vàrem intentar fer una reflexió dels residus que generàvem en un dia. Dins la setmana europea per A la reducció de residus, l’abella va fer desaparèixer les papereres de tota l’escola durant un dia i, amb l’ajuda dels delegats del Comitè Ambiental, es va informar a totes les classes de la campanya de sensibilització per a la reducció-reutilització-reciclatge de residus. Oferien un enllaç per a visualitzar (redueix, reutilitza i recicla) i una bossa per a recollir la brossa del dia per tal de veure quina quantitat de residus generàvem en una jornada escolar.\nGràcies a aquesta acció vam poder observar que:\nEns feia mal als ulls veure la brossa barrejada. / Això vol dir que reciclem molt bé.\nFem servir massa paper de mans i tovallons. / S’ha de reduir el paper.\nPodem reciclar millor la deixalla orgànica.\nTambé en aquest àmbit, aquest curs ens hem inscrit al CONCURS APILO XII. Un concurs promogut pel Departament de Territori i Sostenibilitat i el Consorci de Residus de Barcelona per tal de reciclar més i millor les piles i bateries que utilitzem.\nSi les piles s’aboquen al medi incontroladament, l’aigua de pluja pot arrossegar els metalls cap als cursos subterranis d’aigua i, des d’aquests, cap als rius i el mar, amb la possible afectació d’éssers vius. En cas de cremes incontrolades els metalls es poden vaporitzar i dispersar per l’aire i, quan plou, ser arrossegats cap a terra i cap a cursos d’aigua. La major part dels metalls pesants són bioacumulatius i passen d’un organisme a l’altre a través de la cadena alimentària.\nPer això, les piles es consideren residus especials i estan subjectes a una recollida i tractament específics.\nEn relació a l’estalvi energètic el curs passat vàrem posar rètols a les portes per recordar que no hem de deixar escapar l’energia calenta en temps de freds i aquest curs el Tió ens va cagar un sobre per recollir els missatges de l’abella i uns rètols per posar al costat dels interruptors de llum com els que veieu a la imatge.\nA nivell curricular estem organitzant una setmana d’experts. Convidem a naturistes, biòlegs, paleontòlegs i coneixedors del món marí per fer entrar el saber a l’escola. Tallers, xerrades, conferències entre iguals, tot amb l’interès i el desig de fer-nos més coneixedors del nostre entorn i així poder-lo respectar i cuidar.\nTambé està en procés l’estudi i ampliació de la Biodiversitat als Patis de l’escola assessorats per un biòleg provinent del Seminari d’Educació per a la Sostenibilitat.\nBuf…, la feina no s’acaba i és que… les nostres accions perduren en l’evolució del planeta i això ens fa estar molt atents.\nSeguim PENSANT EN VERD! Comissió escola verda.\nAvui les papereres de l’escola han desaparegut. I els delegats del comitè ambiental ens han anunciat una acció sorpresa per veure quants residus generem a l’escola durant tot un dia.\nEs tracta de recollir la brossa d’un dia a la bossa que ens han deixat i al final del dia estendre-la per veure i valorar què hem de reduir, reciclar o podríem reutilitzar. També hem visionat una petita filmació per a reflexionar sobre la reducció dels residus.\nEl dijous 22 de setembre, dins la setmana de la mobilitat sostenible hem tornat a fer el camí escolar.\nEns hem marcat el repte de fer un cent peus i ho hem aconseguit! Mireu quin goig que fem!!!\nCurs 2015-2016 ————————\nProjecte la boleta més petita d’alumini.\nEls nois/es del comitè ambiental han estat recollint i pesant setmanalment,durant tot el segon trimestre, el paper d’alumini que arribava a les classes. El repte era saber qui era capaç de fer la boleta més petita i els nivells que ho han aconseguit han estat els més petits de la LLar -40gr. i els més grans de 6è- 20gr.\nEl premi ha estat fer un pati junts fora de l’escola.\nAmb la campanya s’ha reduït molt l’utilització del paper d’alumini però cal vetllar l’embolcall dels pastissos d’aniversari!!\nTornem anar a peu a l’escola. A partir de dilluns 18 d’abril i fins el 18 de juny tornem anar a peu a l’escola. A cada punt de trobada hi haurà una mestra i ara ens cal concretar els pares que ens acompanyaran de 8:40 a 9 del matí.\nEl 29 d’abril vàrem fer el recorregut d’anar a peu a l’escola amb representants de l’ajuntament: dos d’ensenyament i una de mobilitat. Les observacions estan recollides i ara cal esperar amb què i com s’hi posa fil a l’agulla.\nLa prova pilot realitzada per l’escola l’Espill de Manresa ha aconseguit reduir el trànsit de vehicles privats a l’entorn del centre.\nDesprés que durant una setmana mares i pares d’alumnes acompanyessin escolars des de dos punts pròxims perquè poguessin arribar a l’escola tots junts a peu i de forma segura, la valoració que n’han fet ha estat positva. El dia amb més seguiment van participar-hi una setantena de persones venint a peu des dels dos punts de trobada, el que vol dir una reducció de 30 cotxes, pel cap baix, de pas per l’atapeït carrer Sant Joan. ”L’experiència ha estat molt gratificant i hi ha voluntat de continuïtat”, ha explicat Mercè López.\nEls impulsors de la iniciativa valoren especialment “l’autonomia, el respecte a l’entorn, la relació amb els companys en anar a peu junts a l’escola, l’anar amb temps als llocs i la puntualitat”.\nANEM A PEU A L’ESCOLA\nLa prova pilot, està essent tota una experiència… només hi faltes tu!\nL’anada a peu a l’escola està sent tot un èxit però els que, pel que sigui, no heu vingut, heu de saber que us trobem a faltar. Caminem amb temps i tranquils, entrem a l’escola amb la calma del pas ferm i acompassat del camí, mostrem l’alegria d’haver fet quelcom junts, trobem un carrer sense sorolls i un veí que ens espera a la porta de casa seva i que ens saluda al passar.\nSom entre 60 i 70 persones venint a peu des dels dos punts de trobada.\nEt convidem a acompanyar-nos. Hi faltes tu! Si ho proves t’encantarà!\n1.- Hem buscat unes sabates esportives per tal que la nostra abella ens acompanyi en el trajecte i ens marqui el camí a seguir.\n2.- Comptem amb una colla de voluntaris de pares i mestres, entre ells vosaltres, que ens ajudaran a:\nEducar el fet d’anar a peu per la ciutat i respectar l’entorn.\nMillorar l’autonomia dels nostres nois/es i crear l’hàbit d’anar a peu.\nExercitar les actituds cíviques de participació i col·laboració per tal que el carrer de l’escola sigui més sostenible en la seva infraestructura, el trànsit, els sorolls, els fums i la convivència amb els veïns.\nDescobrir les mancances urbanístiques de seguretat i viabilitat per tal de fer-les arribar a l’Ajuntament de Manresa i cercar-ne una solució.\nPlànol amb col·laboració d’en Marc Sanclimens i Mireia Font\n3.- Recollim els nois/es – nens/es que vulguin anar a peu a l’escola a les parades i horari que ara us esmentem, amb molta puntualitat:\nPunt de trobada. Esplanada de terra Carrer Rosa Sensat, davant Font dels Capellans. Zona A\nPunt de trobada. Aparcament situat a la prolongació del carrer Sant Joan d’en Coll, prop pont de ferro dels FGC. Zona E\nHora de sortida dels punts de trobada: 8:40 matí , arribada a l’escola 8:50 matí\nENS FA MOLTA IL·LUSIÓ i CONSIDEREM IMPORTANT FORMAR UNA BONA COMITIVA I DESCOBRIR EL PLAER D’ARRIBAR A L’ESCOLA AMB TRANQUIL·LITAT I BONA COMPANYIA.\nQuè hem fet.\nAquest projecte té els seus inicis, ara ja fa 4 anys, amb elaboració del plànol , El Temps és Or, per tots!, on queden situades totes les zones aparcament al voltant de l’escola i la distància en temps per arribar-hi a peu.\nDesprés vàrem editar dos murals evidenciant amb humor el caos circulatori del carrer i les accions incíviques que a voltes es produïen, amb el lema EL QUE TU FAS EDUCA.\nCol·laboració de Doris Jiménez\nI ARA VOLEM PASSAR A L’ACCIÓ… US HI APUNTEU? ALLÀ ENS HI TROBAREU!!\nPENSEM EN VERD\nEducant per a la sostenibilitat ambiental\nL’Escola ja des dels seus inicis, fa 35 anys, es va definir en ser una escola arrelada al medi del qual formava part. Educar els nostres alumnes en contacte en la natura i la societat ha estat el nostre objectiu ja que els fa coneixedors i partícips de la realitat que els envolta i per tant persones capaces d’actuar d’una manera raonada, compromesa, respectuosa i equilibrada en l’entorn social i natural que els és propi.\nActualment la preocupació pel medi ambient és més generalitzada i la necessitat de prendre consciència de les nostres accions i les conseqüències que aquestes generen, més urgent i imprescindible. Els canvis en la societat, els costums i els hàbits deixen una petjada que cal minimitzar. És per això des de l’escola renovem estratègies i ampliem recorreguts per sensibilitzar a tota la comunitat educativa: pares, mestres i alumnes, de la necessitat de la sostenibilitat en les nostres accions.\nSí, l’abella que treballa cooperativament i que fa que el món vegetal sigui viu i es regeneri. Ella representarà les nostres accions perquè, igual que ella, hem de treballar molts i junts per escampar vida i conservar-la al màxim.\nL’abella i el lema han estat proposats pels nens i nenes delegats de les classes de primària, també han presentat i triat la seva representació gràfica. Aquí la teniu un punt verd per escampar vida col·lectivament.\nCom diem a la carta de compromís i al nostre projecte educatiu: L’escola educa vers la sostenibilitat, per sensibilitzar tota la comunitat educativa de la importància de les nostres accions dins i fora de l’escola, per tal de minimitzar la petjada ecològica des d’un model sostenible.\nSalut i sostenibilitat un repte de tots per a tots.\nComitè ambiental de l’ Espill.


¿ Quan va començar? | SOS Richi – diario\n¿ Quan va començar?\nPublicado en 27 junio, 2012 por sosrichi2\nFeia temps que volia tornar a la casa McDonalds per comprovar l’estat de les tomaqueres. Els voluntaris han fet una bona feina i han cuidat d’elles. M’he il.lusionat en veure com ja havien dos tomàquets i un d’ells era bastant més gran que l’altre.\nEl pare i la mare estan molt contents perquè he tornat a menjar molt bé durant tot el dia. A més, normalment sempre vaig assegut al cotxet però ara estic fent un esforç per intentar caminar. Procuro no agafar-me a la mà del pare o la mare però de moment no és possible perquè perdo l’equilibri contínuament. Espero poder recuperar-lo encara que hauré d’esperar encara uns mesos a acabar el tractament de quimioteràpia i deixar de rebre les dosis de vincristina.\nNo obstant això, també planeja el dubte de si els meus problemes d’equilibri són una possible ferida de guerra per haver hagut de seccionar el cerebel en tantes ocasions. Ja ho veurem.\nLa migdiada, a part d’una necessitat, s’ha convertit en un ritual reparador i m’ajuda a recuperar forces per poder tornar a sortir a la tarda a passejar.\nMentre caminàvem, escoltava com el pare i la mare recordaven la quantitat de vegades que he estat malalt des que vaig néixer. Sempre he patit febres molt altes pràcticament cada mes i com em costava recuperar-me entre una crisi i la següent, no recordo haver-me trobat bé durant més de dos mesos seguits. Perquè us feu una idea, en l’últim curs (P5) vaig faltar al col · legi més de 90 dies.\n¿ Seria per culpa del tumor ? És una resposta difícil de respondre. En principi el medul.loblastoma és un tumor maligne de creixement ràpid, però la realitat és que no és possible determinar el moment exacte de la seva aparició.\nDemà el pare ha de tornar a reunir-se amb els advocats d´inmigració i la mare i jo estarem mentre a la sala de jocs de l’hospital. Per cert, demà passat se celebra la ¨ festa de benvinguda de l’estiu ¨ i durant tot el dia, hi haurà un refrigeri complet per a tota la família i un taller de manualitats perquè tots els nens amb càncer puguem entretenir-nos.\nJa li he dit a la mare que hem d’arribar els primers.\nEstic desitjant saber que se sent sense estar malalt més de 8 setmanes seguides.\nEsta entrada fue publicada en El meu diari y etiquetada cancer, mcdonalds, quimioterapia, SOS Richi, vincristina por sosrichi2. Guarda enlace permanente.\n4 pensamientos en “¿ Quan va començar?”\nRosa M en 27 junio, 2012 en 8:22 am dijo:\nVinga que tú pots! Me’n alegro molt que segueixis menjan i amb ganes de fer manualitats. Un petó ben fort\nOlga en 27 junio, 2012 en 10:50 am dijo:\nVinga Richi! Endavant!!\nHo estàs fent molt bé!! Estic segura, que lluitant així d’aquí a molt poquet podràs experimentar el que és estar més de 8 setmanes seguides sense estar malalt, i molt més!\nMe n’alegro que continuis menjant així de bé i disfruta demà de la festa de benvinguda de l’estiu. Estic segura que l’any que vé la podràs celebrar a Catalunya.\nT’envio molta molta força per seguir lluitant. No deixis mai de fer-ho.\nNosaltres, des d’aquí, ajudant tant com podem.\neva juncarol en 27 junio, 2012 en 11:18 am dijo:\nHola familia.M´alegro que continuis menjant i agafan forces. A la foto et veig molt gran i també ets molt gran.Ja veuras que tot anirà molt bé i el temps et passarà més rapid i quan no et donis compte ja seràs a Palamós, i tot quedarà en una aventura d´un gran superheroi.\nAh!les manualitats són fantastiques,quina imaginació i quina meravella.Continua ets un crack!\nFins aviat i molt petons a tots.\nOlympia en 27 junio, 2012 en 6:36 pm dijo:\nJa tinc ganes que ens expliquis com anat la festa de benvinguda a l’estiu, la veritat es que sona molt be. Segur que pasaras un gran dia!! I com tu dius arrivan ben d’hora, els primers. Els num 1 com tu sempre volen ser els primers i aixo el la teva millor virtut. No deixeu de lluitar, nosaltres seguirem fins que tornis a casa. Petons a 3 cracks :-* :-* :-*


Somnis de paper: 2012\nVÍDEO PRESENTACIÓ DE LA TIONA\nGràcies a la Irene Aragonès per fer-nos una presentació tant bonica i emotiva. Gràcies a la Biblioteca Joan Miró per donar-nos sempre el seu suport. Gràcies a tothom que va venir. Gràcies als NATS per deixar-nos la banda sonora del seu nou disc.\nPublicat per somnis de paper a 20:05\nEtiquetes de comentaris: Tiona\nPRIMERA PRESENTACIÓ DE LA TIONA\nDimarts 4 de desembre a les 6 h. de la tarda, presentació de LA TIONA a la Biblioteca Joan Miró de Mont-roig del Camp.\nPublicat per somnis de paper a 23:59\nLES TITELLES DE LA XIELA VEUEN LA LLUM\nLA FADA XIELA s'estrena en format titelles de la mà del Joan Reverté de la Companyia Invisible Titelles. Moltes gràcies Joan per donar vida a la meva Xieleta!\nPublicat per somnis de paper a 0:49\nARRIBA LA TIONA, EL NOU PERSONATGE DELS NADALS!\nLA TIONA, és un conte de Nadal una mica diferent. La temàtica central és la igualtat de gèneres, però també hi podem veure la importància de la família, d'una bona comunicació i voluntat per part de tots. LA TIONA ens ensenya a no rendir-nos i a treballar dia a dia per canviar allò que no és just.\nLA TIONA, ens ensenyarà el valor de les petites coses! D'aquesta manera podrem encetar converses amb els nostres fills i filles per fer-los reflexionar.\nEl text de LA TIONA està escrit de forma que pares i fills puguin llegir junts, doncs combina dos tipus de lletra. Això fa que els més petits puguin intervenir en la lectura dins del personatge tendre de LA TIONA, i d'aquesta manera iniciar-los poc a poc, en el meravellós món de les lletres i les històries compartides.\nLA TIONA, inclou un petit joc d'observació.\nA finals d'aquest mes de novembre el podreu trobar a qualsevol llibreria. Esperem que us agradi i que el pugueu disfrutar!\nPublicat per somnis de paper a 10:52\nBiblioContes amb Nil el Cocodril a la Biblioteca from Ajuntament de Constantí on Vimeo.\nPublicat per somnis de paper a 13:53\nEL NIL A LA FESTA DE FINAL DE CURS DE MONTBRIÓ DEL CAMP\nNil el cocodril, aquest cop ha anat a Montbrió del Camp per celebrar amb els nens i nenes i també amb els pares i els mestres, la festa de final de curs.\nDesprés dels jocs al pati, les cucanyes, els concursos i tota la pesca, toquen uns moments de relaxació.\nI què millor que un conte?\nFem les nostres presentacions amb tres passos:\nPrimer expliquem la història...\nDesprés el Lluís, els explica com dibuixar el personatge. Algunes nocions de la tècnica d'aquarel.les i també les estratègies d'expresió visual dels personatges.\nAquesta vegada, l'explicació va anar una mica més enllà, i el Lluís, a petició dels membres de l'AMPA va dibuixar-los un mural del Nil, perquè puguessin decorar un espai de l'escola.\nI el tercer i últim pas, és treballar la guia pel cuidado de les dents que el conte porta incorporat a les darreres pàgines.\nQuantes dents tenim, com raspallar-les, quins són els aliments adequats i quins no ho són tant.\nPer finalitzar, hi ha qui és d'allò més atrevit i fa sessió fotogràfica amb la fera en qüestió!\nI aquest és l'aspecte que tenen les nostres presentacions. Quin goig!\nPensem que amb aquest seguit de coses, acomplim la funcionalitat dels contes. Un conte no ha de ser només un instrument d'entreteniment, sinó que també pot oferir un aprenentatge.\nI ara us toca a vosaltres... A cuidar les dentones!\nPublicat per somnis de paper a 19:28\nUN COCODRIL A L'ESCOLA JOAN REBULL DE REUS!\nAquesta és l'activitat que ens van preparar a l'escola Joan Rebull de Reus. Ja en tenien referència del Nil, i tots, nens, nenes, mestres i algún pare, ens hi esperaven!\nEl primer grup, estava preparat. Venien del pati i tenien ganes d'escoltar històries...\nRepartint respalls per començar l'exercici...\nOstres! Pobre Nil... Tenia mal de dentetes! Tots estaven intrigats per saber que passaria.\nSegón grup. Raspalls enlaire! Preparats, llestos, atenció! Així va ser com va començar la classe de com tenir cura de les dents. Esperem que això serveixi per lluir tots plegats un somriures preciosos!\nAh! I el més bonic de tot, es que ens van preparar una cançó superxula!\nMoltes gràcies Escola Joan Rebull!\nPublicat per somnis de paper a 21:41\nNIL EL COCODRIL VISITA CAMBRILS\nEscola Cambrils, 9 h. del matí. Aquí tenim la primera tanda de nens i nenes que\nhan vingut a conèixer el Nil.\nAquí, el Lluís, l'il.lustrador, ensenya com dibuixar el Nil.\nPrimer pas, els ulls ...\nSegón pas, les mandíbules, amb la quarta dent enlaire...\nTercer i últim pas, el cos i la cua. Ops! On està la cua?\nI per a finalitzar, classe pràctica de com rentar-nos les dents.\nAixí vam acabar amb la nostra participació a la SETMANA DE LA SALUT de l'Escola Cambrils!\nPublicat per somnis de paper a 21:08\nLA FADA XIELA I EL NIL A CAMPCLAR\nAquest mes de maig ha sigut una mica intens. La Xiela, ha volgut acompanyar al Nil en alguna de les presentacions i tots plegats ens ho hem passat la mar de bé.\nEn aquest cas, vam estar a l'Escola de Campclar. Vam explicar la Fada Xiela als més grandets i el Nil el cocodril als més petitons.\nAquí el Lluís, desvetlla els secrets de les il.lustracions del conte. La tècnica utilitzada, el procés i les característiques de la creació.\nPer finatlitzar, passem a la última part del llibre, la mini-guia de com cuidar les nostes dents. De moment, encara repartim els raspalls que ens va donar COLGATE i practiquem com raspallar-nos les dents de manera eficaç, els aliments bons i dolents, i els hàbits de neteja bucal.\nGràcies Mª Lluisa per convidar-nos a la vostra escola i felicitats per l'hort tant ben cuidat i ufanós que teniu!\nPublicat per somnis de paper a 13:23